ΑΠΟΦΑΣΕΙΣ
Αριθμ. 219567
Έγκριση των κυκλοφοριακών ρυθμίσεων που περιλαμβάνονται στη με υπ’ αρ. 212/2016 απόφα-
ση του Δ/Σ Πάτρας σχετικά με κυκλοφοριακές
ρυθμίσεις που αφορούν στην «Κατάργηση της
εκ περιτροπής στάθμευσης οχημάτων επί της
οδού Ναούσης στην Πάτρα προς μόνιμη οριοθέτηση της με στάθμευση επί της δυτικής πλευ-
ράς αυτής».
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΠΕΛΟΠΟΝΝΗΣΟΥ,
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Λαμβάνοντας υπόψη:
1. Τις περί Διοικητικής Αποκέντρωσης ισχύουσες διατάξεις, όπως τροποποιήθηκαν και ισχύουν σήμερα.
2. Τις διατάξεις του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης ΔιοίκησηςΠρόγραμμα Καλλικράτη» (Α’ 87).
3. Το π.δ. 139/2010 «Οργανισμός της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου»
(Α’ 232).
4. Την υπ’ αρ. 65590/4736/12.06.2013 απόφαση του
Γενικού Γραμματέα της Αποκεντρωμένης Διοίκησης ΠΔΕ
και Ι με την οποία ορίστηκε ως Εισηγήτρια Υπηρεσία για
την έγκριση αποφάσεων συλλογικών οργάνων των ΟΤΑ
που αφορούν μέτρα ρύθμισης της οδικής κυκλοφορίας.
5. Την υπ’ αρ. 15870/15.05.2017 απόφαση του Υπoυργού Εσωτερικών (ΥΟΔΔ 250) και το υπ’ αρ. 118604/
29.05.2017 έγγραφο της Διεύθυνσης Διοίκησης της
ΑΔ/ΠΔΕΙ περί ανάληψης υπηρεσίας του Συντονιστή.
6. Την υπ’ αρ. 130479/12.06.2017 απόφαση του Συντονιστή της ΑΔ/ΠΔΕΙ για τη μεταβίβαση δικαιώματος υπο-
γραφής (Β΄ 2113) και ειδικότερα την παρ. 3 του άρθρου 7.
7. Τις διατάξεις του ν. 2503/1997 «Διοίκηση, οργάνωση,
στελέχωση της Περιφέρειας, ρύθμιση θεμάτων για την
Τοπική Αυτοδιοίκηση» και άλλες διατάξεις (Α’ 107), όπως
έχουν τροποποιηθεί.
8. Τις διατάξεις του ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξε-
ων των κυβερνητικών, διοικητικών και αυτοδιοικητικών
οργάνων στο διαδίκτυο “Πρόγραμμα Διαύγεια” και άλλες
διατάξεις» (Α’ 112).
9. Το υπ’ αρ. 15109/19.05.2013 έγγραφο της Διεύθυνσης Οργάνωσης και Λειτουργίας ΟΤΑ του Υπουργείου
Εσωτερικών με θέμα «Εγκρίσεις αποφάσεων συλλογικών
οργάνων των ΟΤΑ που αφορούν μέτρα ρύθμισης οδικής
κυκλοφορίας από τους Γενικούς Γραμματείς Αποκεντρωμένων Διοικήσεων».
10. Τις διατάξεις του ν. 2696/1999 (Α΄ 57) που αφορά
την κύρωση του Κώδικα Οδικής Κυκλοφορίας (ΚΟΚ).
11. Τις διατάξεις του ν. 3542/2007 «Τροποποιήσεις διατάξεων του ΚΟΚ» (Α΄ 50).
12. Τις διατάξεις του ν. 4313/2014 (Α΄ 261) «Ρυθμίσεις
θεμάτων Μεταφορών, Τηλεπικοινωνιών και Δημοσίων
Έργων και άλλες διατάξεις», άρθρο 48 περί ρυθμίσεων
θεμάτων οδικής κυκλοφορίας, όπως αντικαθιστά συνολικά το άρθρο 52 του ν. 2696/1999.
13. Το υπ’ αρ. 44836/05.03.2014 έγγραφο της Διεύθυνσης Οργάνωσης και Λειτουργίας ΟΤΑ του Υπουργείου
Εσωτερικών με θέμα «Εφαρμογή διατάξεων του άρθρου
52 του ΚΟΚ».
14. Το υπ’ αρ. 3042/08.10.2011 έγγραφο της ΔΜΕΟ του
Υπουργείου ΜΕ.ΔΙ. με θέμα «Κοινοποιήσεις στη ΔΜΕΟ,
των Κανονιστικών Αποφάσεων των Δημοτικών ή Κοινοτικών Συμβουλίων που αφορούν κυκλοφοριακές ρυθμί-
σεις οδών στους Δήμους ή Κοινότητες σύμφωνα με το
άρθρο 82 του ν. 3463/2006, Κύρωσης Κώδικα Δήμων
και Κοινοτήτων».
15. Τις διατάξεις του ν. 4071/2012 «Ρυθμίσεις για την
τοπική ανάπτυξη, την αυτοδιοίκηση Ενσωμάτωση Οδηγίας 2009/50/ΕΚ» (Α’ 85) παρ. 11 άρθρου 18.
16. Τις διατάξεις του ν. 4058/2012 «Παροχή υπηρεσιών
ασφαλείας από ένοπλους φρουρούς σε εμπορικά πλοία
και άλλες διατάξεις» (Α’  63) και ειδικότερα το άρθρο 52Α
που αφορά «Μέτρα ρύθμισης οδικής κυκλοφορίας στους
χερσαίους χώρους λιμένων».
17. Τις διατάξεις του ν. 4150/2013 «Ανασυγκρότηση
του Υπουργείου Ναυτιλίας και Αιγαίου και άλλες διατάξεις» (Α’ 102) και ειδικότερα το άρθρο 45 περί «κυκλο-
φοριακών ρυθμίσεων λιμένων».
18. Την υπό στοιχεία ΔΜΕΟ/Ο/3050/31.07.2013 υπουργικής απόφαση περί «Εγκρίσεων Τεχνικών Οδηγιών κυ-
κλοφοριακών παρεμβάσεων στο αστικό περιβάλλον για
την εφαρμογή τους σε i) περιοχές σχολικών συγκροτηΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
18 Ιανουαρίου 2021
ΤΕΥΧΟΣ  ΔΕΥΤΕΡΟ
Αρ. Φύλλου 106
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 106/18.01.2021
μάτων και ii) περιοχές με αυξημένη κίνηση στα πλαίσια
βελτίωσης της οδικής ασφάλειας» (Β΄ 2302).
19. Την υπ’ αρ. 52907/28.09.2009 υπουργική απόφαση
(Β’ 2621).
20. Το υπ’ αρ. 221252/18.09.2017 (ΑΔΑ: ΩΤUΘΚΟΡ1Φ034) έγγραφο Διευκρινήσεων - Οδηγιών Συντονιστή της
Αποκεντρωμένης Διοίκησης ΠΔΕ και Ι που επαναδιατύπωσε τα αναφερόμενα στο υπ’ αρ. 2305/82229/22.07.2013
(ΑΔΑ: ΒΛ9ΑΟΡ1Φ-10Θ) έγγραφο.
21. Την υπό στοιχεία ΔΥΟ/οικ./220/15.01.2015 εγκύκλιο της Γενικής Διεύθυνσης Συγκοινωνιακών Υποδομών
του Υπ.Με.Δι., (ΑΔΑ: Ω37Χ1-2ΥΑ).
22. Την υπ’ αρ. 212/2016 απόφαση του Δημοτικού
Συμβουλίου Δήμου Πατρέων, για τις κυκλοφοριακές
ρυθμίσεις της (24) σχετικής κυκλοφοριακής έκθεσης.
23. Την υπ’ αρ. 61091/6384/28.04.2016 (αρ. ΔΤΕ 1297/
61745/04.05.2016) απόφαση της ΑΔ/ΠΔΕΙ για τον έλεγχο
νομιμότητας της (22) σχετικής.
24. Τα στοιχεία της εγκεκριμένης κυκλοφοριακής τεχνικής έκθεσης - μελέτης με το συνοδό της θεωρημένο
διάγραμμα σήμανσης, των Τεχνικών Υπηρεσιών του
Δήμου Πατρέων.
25. Το γεγονός ότι από την παρούσα απόφαση δεν
προκαλείται δαπάνη σε βάρος του κρατικού προϋπολογισμού, αποφασίζουμε:
Την έγκριση των κυκλοφοριακών ρυθμίσεων που
περιλαμβάνονται στην υπ’ αρ. 212/2016 απόφαση του
Δημοτικού Συμβουλίου Πατρέων και συγκεκριμένα την
«Κατάργηση της εκ περιτροπής στάθμευσης οχημάτων
επί της οδού Ναούσης στην Πάτρα προς μόνιμη οριοθέτηση της στάθμευσης επί της δυτικής πλευράς αυτής».
Όσες κυκλοφοριακές ρυθμίσεις εγκρίνονται με την
παρούσα, γίνονται με τις εξής προϋποθέσεις:
• Να τηρηθούν τα πρακτικά της υπ’ αρ. 212/2016 απόφασης του Δ/Σ Πατρέων και η εγκεκριμένη κυκλοφορι-
ακή τεχνική έκθεση με το συνοδό διάγραμμα
• Να μην εμπεριέχονται ή αντίκεινται σε εγκεκριμένη μελέτη κυκλοφοριακών ρυθμίσεων της ευρύτερης
περιοχής
• Η επί τόπου τοποθέτηση των κατάλληλων πινακίδων
σήμανσης ή καθαίρεση παλαιότερης θα εκτελεστεί με
έξοδα του Δήμου Πατρέων και μέριμνα του αρμόδιου
τμήματος του Δήμου.
• Ο καθορισμός των προβλεπόμενων θέσεων στάθμευσης πρέπει να πληροί τις προδιαγραφές του άρθρου
34 του ΚΟΚ
• Να μην επηρεάζονται τυχόν υπάρχουσες θέσεις
στάθμευσης ΑμεΑ ούτε οι υπηρεσίες Μαζικών Μέσων
Μεταφοράς.
Η μη τήρηση των όρων και των προϋποθέσεων, που
έχουν τεθεί από τους αρμοδίους φορείς και την παρούσα
απόφαση, συνεπάγεται την αυτοδίκαιη ανάκλησή της.
Με την παρούσα απόφαση δε νομιμοποιούνται τυχόν
παράνομες ενέργειες.
Οι Αρχές προς τις οποίες αποστέλλεται η απόφαση
αυτή, παρακαλούνται να παρακολουθήσουν την ακριβή εκτέλεση των όρων που έχουν τεθεί με αυτή, όσον
αφορά σε θέματα αρμοδιότητάς τους.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 106/18.01.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 106/18.01.2021
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 7 Ιανουαρίου 2020
Με εντολή Συντονιστή
Αποκεντρωμένης Διοίκησης
Ο Γενικός Διευθυντής ΧΩ.ΠΕ.ΠΟ.
ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ

[Source: 20210200106.pdf | Tokens: 6217]